Liverpool FC

Liverpool FC je anglický futbalový klub z Liverpoolu hrajúci FA Premier League, najvyššej anglickej futbalovej súťaži. Klub vyhral 6x Európske poháre, viac ako akýkoľvek anglický klub, 3x pohár UEFA, 4x európsky superpohár, 19
x ligový titul, 7x FA Cup, rekordných 8 ligových pohárov 6x  Ligu Majstrov UEFA a 15x FA Community Shield.

História

Založenie1923 
Počiatky futbalu v Liverpoole siahajú až do roku 1878, kedy bol v meste založený futbalový klub St. Domingo FC. O rok neskôr sa premenoval na Everton FC. Ten bol v roku 1888 zakladajúcim členom Football League. Everton svoje zápasy hral na Anfield Road. V roku 1891 sa John Houlding, miestny obchodník a neskôr aj starosta Liverpoolu, rozhodol klubu zvýšiť nájom, s čím akcionármi Evertonu nesúhlasili. Po sérii rokovaní sa Everton rozhodol Anfield opustiť a presťahoval sa po 7 rokoch pôsobenia na Anfield do Goodison Parku. Houlding na to reagoval tým, že 15. marca 1892 založil nový klub menom Liverpool FC, ktorý svoje zápasy hral na Anfield Road. Riaditeľom klubu sa stal John McKenna, ktorý do klubu priviedol 13 škótskych profesionálnych futbalistov. Vo svojej prvej sezóne klub vyhral Lancashire League, nasledujúcu sezónu prešiel do Football League Second Division. Túto sezónu Liverpool skončil ako neporazený celok a prešiel do First Division, čo bola najvyššia súťaž v Anglicku. Svoj prvý titul v najvyššej súťaži klub vyhral v roku 1901, potom znova v roku 1906. V roku 1914 hral Liverpool svoje prvé finále FA Cupu, ktoré ale prehral 1:0 s Burnley FC.

Sezóny 19231983 
V roku 1923 a 1924 klub prvýkrát získal dva ligové tituly za sebou, vedený anglickým obrancom Ephraimom Longworthom. Potom ale prišiel ústup a klub musel pretrpieť najdlhšiu sériu v histórii klubu bez získania ligového titulu. Čakanie na neho bolo ukončené až v roku 1947. V roku 1954 Liverpool zostúpil do Second Division. V decembri 1959 sa klubovým manažérom stal legendárny Bill Shankly, ktorý počas nasledujúcich 15 rokov klub pretransformoval v jeden z najlepších klubov v Európe. V roku 1962, po troch rokoch Shanklyho pôsobenia, klub vyhráva Second Division, a postupuje späť do prvej ligy, odkiaľ už odvtedy nikdy nezostúpil. V roku 1964 už Liverpool získava ďalší ligový titul, prvý po dlhých 17 rokoch. O rok neskôr klub vyhral prvýkrát FA Cup, keď vo finále porazil 2:1 Leeds United. Sezóna 1972/73 znamenala začiatok zlatej éry klubu. Okrem ôsmeho ligového titulu sa Liverpool prvýkrát presadil na medzinárodnej scéne, keď vo finále Pohára UEFA porazil Borussiu Mönchengladbach a získal prvú európsku trofej. O rok neskôr klub vyhral ďalší FA Cup, po ňom ale z pozície manažéra Bill Shankley odišiel do dôchodku. Ponuku nahradiť ho dostal Shankleyho asistent, Bob Paisley.

V roku 1976, v druhom roku Paysleho pôsobenia, Liverpool vyhral ligový titul a znovu Pohár UEFA. V roku 1977 nasledoval ďalší ligový titul, prehra vo finále FA Cupu, ale aj prvá výhra v Pohári majstrov európskych krajín. Finále sa hralo na Stadio Olimpico v Ríme a Liverpool porazil 3:1 Borussiu Mönchengladbach gólmi McDermotta, Smitha a Neala z penalty. Rok potom Liverpool trofej obhájil, keď vo Wembley porazil Club Brugge 1:0 gólom legendárneho Kennyho Dalglisha. V roku 1979 Liverpool získal 11 ligový titul, ktorým ustanovil ligový rekord, pretože získal celkovo 64 bodov, a v 42 zápasoch inkasoval iba 16 gólov. Počas deviatich sezón Paisleyho pôsobenia na pozícií manažéra získal Liverpool 20 trofejí, vrátane troch európskych pohárov, pohára UEFA, šiestich ligových titulov a troch po sebe nasledujúcich ligových pohárov; jedinou domácou trofejou, ktorú nezískal, bol FA Cup.

Sezóny 19831989 (Katastrofy v Hillsborough a Heysel) 
Paisley odišiel do dôchodku v roku 1983 a nahradil ho jeho asistent Joe Fagan. Liverpool vyhral v prvej sezóne Fagana ligový, ligový pohár a európsky pohár a stal sa prvým anglickým klub, ktorý získal tri trofeje v sezóne. Liverpool sa v roku 1985 dostal opäť do finále európskeho pohára, proti Juventusu na štadióne Heysel. Pred výkopom fanúšikovia Liverpoolu porušili plot, ktorý oddeloval obe skupiny priaznivcov, a napadli fanúšikov Juventusu. Výsledná váha ľudí spôsobila zrútenie oporného múru, ktorý zabil 39 fanúšikov, väčšinou Talianov. Incident sa stal známym ako katastrofa na Heysel Stadium. Zápas sa napriek protestom oboch manažérov odohral a Liverpool v ňom podľahol Juventusu 1:0. V dôsledku tragédie bol anglickým klubom zakázaný vstup do európskych súťaží na päť rokov; Liverpool dostal až desaťročný zákaz, ktorý sa neskôr znížil na šesť rokov. Štrnásť fanúšikov Liverpoolu bolo odsúdených za neúmyselné zabitie.

Fagan odišiel do dôchodku tesne pred katastrofou, keď Kenny Dalglish bol vymenovaný za jeho nástupcu a hrajúceho manažéra. Počas jeho pôsobenia získal klub ďalšie tri ligové tituly a dva FA Cupy, vrátane „Double“ v sezóne 1985–86. Úspech Liverpoolu však zatienila jedna z najväčších futbalových katastrof hostórie známej ako Katastrofa v Hillsborough: v semifinále FA Cupu proti Nottinghamu Forest 15. apríla 1989 boli stovky fanúšikov Liverpoolu pritlačené o obvodové oplotenie. V ten deň zomrelo deväťdesiatštyri fanúšikov. 95. obeť zomrela v nemocnici na následky zranení o štyri dni neskôr a 96. obeť zomrela po takmer štyroch rokoch v kóme. Po katastrofe v Hillsborough prebehla vládna kontrola bezpečnosti štadiónov. Výsledná správa rozhodla, že hlavným dôvodom katastrofy bola preplnenosť z dôvodu zlyhania policajnej kontroly.

Liverpool bol súčasťou najtesnejšieho konca ligovej sezóny v sezóne 1988–89. Liverpool skončil s Arsenalom s rovnakým počtom bodov a gólov, ale stratil titul vďaka nižšiemu celkovému počtu strelených gólov, keď Arsenal strelil konečný gól v poslednej minúte sezóny.

Sezóny 19892009 
Po Katastrofe v Hillsborough Dalglish tím opustil a na jeho miesto nastúpil bývalý hráč Graeme Souness. Pod jeho vedením Liverpool zvíťazil vo finále FA Cupu 1992, ale ich ligové výkony klesli, s dvoma po sebe nasledujúcimi šiestymi miestami, čo nakoniec vyústilo do jeho suspendácie v januári 1994. Sounessa nahradil Roy Evans a Liverpool ďalej zvíťazil vo finále Pohára futbalovej ligy 1995. Aj keď sa pod vedením Evansa priblížil k titulom, tretie miesta v rokoch 1996 a 1998 boli to najlepšie čo dokázali. V sezóne 1998/99 bol za manažéra vymenovaný Gérard Houllier, keď vo svojej druhej sezóne získal s Liverpoolom „Treble“: FA Cup, Ligový pohár a Pohár UEFA. Počas sezóny 2001/02 podstúpil Houllier operáciu srdca a Liverpool skončil na druhom mieste v lige, hneď za Arsenalom. V roku 2003 vyhrali ďalší ligový pohár, ale v nasledujúcich dvoch sezónach v boji o titul neuspeli.

Na konci sezóny 2003–04 Houlliera nahradil Rafael Benítez. V prvej sezóne pod kormidlom Beníteza skončili v Premier League piaty, Liverpool zvíťazil v Lige majstrov 2004–05, keď  po penaltovom rozstrele zvíťazil nad AC Miláno 3:2. Zápas sa v riadnom hracom čase skončil 3:3. V sezóne 2004/05 skončili Liverpool na treťom mieste v Premier League a taktiež zvíťazil vo finále FA Cupu 2006. Po penaltovom rozstrele porazil West Ham United 3:3. Klub sa rovnako ako v roku 2005 dostal do finále Ligy majstrov UEFA 2007, proti Milánu však prehral 2:1. Počas sezóny 2008–09 dosiahol Liverpool 86 bodov, čo bol jeho rekord v počte bodov v Premier League, skončil však na druhom mieste za Manchestrom United.

Sezóny 20092015 
V sezóne 2009–10 skončili Liverpool na siedmom mieste v Premier League, nedokázali sa tak kvalifikovať do Ligy Majstrov. Benítez následne po vzájomnej dohode klub opustil a nahradil ho manažér Fulhamu Roy Hodgson. Slabé výsledky na začiatku sezóny 2010/11 viedli k tomu, že Hodgson po vzájomnej dohode opustil klub a kontrolu prevzal bývalý hráč a manažér Kenny Dalglish. V sezóne 2011–12 si Liverpool zaistil rekordný - ôsmy úspech v ligovom pohári a vo FA Cupe sa dostal až do finále. V lige však skončili na ôsmej pozícii, čo bolo najhoršie umiestnenie v lige za posledných 18 rokov; to viedlo k prepusteniu Dalglisha. Na jeho miesto nastúpil Brendan Rodgers, keď Liverpool v sezóne 2013/14 nečakane bojoval o titul a skončil druhý za Manchester City. Po nevydarenej sezóne 2014/15, kde Liverpool skončil šiesty v lige, a po zlom začiatku tej nasledujúcej bol Rodgers v októbri 2015 prepustený.

Éra Jurgena Kloppa

Sezóny 2015 - 2021 
Rodgersa nahradil Jürgen Klopp. Liverpool sa v prvej sezóne Kloppa dostali do finále futbalového Ligového pohára a Európskej ligy UEFA, v oboch súťažiach však skončili ako finalista. V sezóne 2018/19 skončili na druhom mieste s 97 bodmi a prehrali iba v jednom zápase na pôde neskoršieho víťaza Manchester City: tento míľnik znamenal bodový rekord v prípade tímu, ktorá nevyhráva titul. Liverpool bol vtedy siedmy najlepšie zarabajúci klub v roku 2019, s príjmami celkovo €513.7 million, a ôsmy najhodnotnejší klub v roku 2019, s hodnotou $2.183 miliárd.

Pamätným v tejto sezóne bolo semifinále Ligy majstrov proti Barcelone, keď Liverpool dokázal otočiť nepriaznivé skóre 3:0 vo svoj prospech na 4:3. Liverpool následne vo finále porazili Tottenham Hotspur 2:0 a vyhrali tak Ligu majstrov. 21. decembra 2019 tiež zvíťazili 1:0 nad brazílskym Flamengom vo finále a prvýkrát zvíťazil na majstrovstvách sveta klubov FIFA. Kloppov tím potom pokračoval v dlhej sérií víťazstiev v Premier League 2019/20, keď získali prvý ligový titul v najvyššej súťaži za posledných tridsať rokov, pričom klub vytvoril v sezóne pokoril niekoľko rekordov. Sezóna 2019/20 však bola silne poznačená pandémiou COVID-19 a Premier league, tak ako všetky ostatné futbalové súťaže boli prerušené. Dlho nebolo jasné ako a či sa vôbec bude v sezóne pokračovať. V hre bolo viacero scenárov - vrátane scenára, že sezóna nebude mať víťaza ani zostupujúcich. Posledný predpandemický zápas bol odohraný 11. marca a Liverpool v ňom Lige majstrov podľahol Atléticu Madrid a boli z ďalších bojov vyradený. Našťastie pre Liverpool sa však liga obnovila a za zavorenými bránami pokračovala, čím Liverpool získali spomínaný titul.

Sezóna 2020/21 sa kvôli neskorému koncu tej predchádzajúcej začala až 12. septembra a bola silne poznačená pandémiou COVID-19. Najvýznamnejšími posilami v sezóne 2020/21 boli Diogo Jota (Wolverhampton Wanderers) a Thiago z úradujúceho víťaza Ligy majstrov FC Bayern Mníchov, obaja sa k tímu pripojili tesne pred začiatkom Premier League. Súťažná sezóna sa predtým začala prehrou v FA Community Shield proti Arsenalu. Po troch úvodných víťazstvách v lige prehral Liverpool 7:2 s Aston Villou v 4. zápas, čo bola doteraz najťažšia prehra klubu v Premier League. FC Liverpool v priebehu sezóny sužovali zranenia. Najmä v centrálnej obrane dlhodobo absentovali Virgil van Dijk (roztrhnutý krížny väz), Joe Gomez (problémy s patelárnou šľachou) a Joel Matip (zranenie členka). Ku koncu januára 2021 tím prehral 6 ligových domácich zápasov v rade a prepadol sa späť do stredu tabuľky. Aby toho nebolo málo, Liverpool prehral s Realom Madrid vo štvrťfinále Ligy majstrov. Po záverečnom šprinte s piatimi víťazstvami v rade v posledných ligových zápasoch skončili na treťom mieste v tabuľke.

Štadión 

Klub od svojho vzniku hrá domáce zápasy na štadióne Anfield, ktorý sa nachádza na Anfield Road. Štadión bol postavený v roku 1884 v oblasti Stanley Parku, kde na ňom začal hrať svoje zápasy Everton FC. V roku 1892, po konfliktoch s majiteľom štadiónu Johnom Houldingom, Everton FC odišiel do Goodison Parku a John Houlding založil nový klub Liverpool FC, ktorý je na Anfield Road domácim mužstvom.

Liverpool sa rozhodol prestavať Anfield a zvýšiť jeho kapacitu na odhadovaných 60 000 divákov s možnosťou rozšírenia na 73 000 divákov. Prestavba bude zahŕňať odkúpenie pozemku a domov na ulici Lothair Road, ktorá je za hlavnou tribúnou (Main Stand) čo umožní zväčšiť túto tribúnu dostavaním ďalšieho poschodia. Po odkúpení pozemkov je tu okrem zväčšenia tribúny plánovaná výstavba hotela.

Liverpool má jeden z najviac fanúšikov po celom svete, vysokej popularite sa teší najmä v Brazílií a Egypte. Liverpool má dlhoročnú rivalitu s Manchester United a Evertonom.

Úspechy

Vyhrané domáce súťaže 
   Anglická liga (19x)
(1901, 1906, 1921/22, 1922/23, 1946/47, 1963/64, 1965/66, 1972/73, 1975/76,1976/77, 1978/79, 1979/80, 1981/82, 1982/83, 1983/84, 1985/86, 1987/88, 1989/90, 2019/20)
   FA Cup (8x)(1964/65, 1973/74, 1985/86, 1988/89, 1991/92, 2000/01, 2005/06, 2021/2022)
   Carling Cup (8x)(1981, 1982, 1983, 1984, 1995, 2001, 2003, 2012)
   Community Shield (16x)(1964*, 1965*, 1966, 1974, 1976, 1977*, 1979, 1980, 1982, 1986*, 1988, 1989, 1990*, 2001, 2006,2022)* hviezdičkou sú označené rozdelené tituly

 Vyhrané medzinárodné súťaže 
  Liga majstrov UEFA (6x)(1976/77, 1977/78, 1980/81, 1983/84, 2004/05, 2018/2019)

    Pohár UEFA (3x)(1972/73, 1975/76, 2000/01)
    Superpohár UEFA (4x)(1977, 2001, 2005, 2019)

 Ďalšie súťaže 
 FA Youth Cup (3x) – (1995/96, 2005/06, 2006/07)
 Sheriff of London Charity Shield – (1906)
 MS klubov - (2019/20)
 Divízia 2 (4x) – (1893/94, 1895/96, 1904/05, 1961/62)
 Lancashire League (1x) – (1892/93)

 Manažéri 
John McKenna / William Barclay 1892 – 1896
 Tom Watson 1896 – 1915
 bez manažéra 1915 – 1920
 David Ashworth 1920 – 1923
 Matt McQueen 1923 – 1928
 George Patterson 1928 – 1936
 George Kay 1936 – 1950
 Don Welsh 1951 – 1956
 Phil Taylor 1956 – 1959
 Bill Shankly 1959 – 1974
 Bob Paisley 1974 – 1983
Joe Fagan 1983 – 1985
 Kenny Dalglish 1985 – 1991
 Graeme Souness 1991 – 1994
 Roy Evans 1994 – 1998
 Roy Evans / Gérard Houllier 1998
 Gérard Houllier 1998 – 2004
 Rafael Benítez 2004 – 2010
 Roy Hodgson 2010 – 2011 / Kenny Dalglish
 Kenny Dalglish 2011 – 2012
 Brendan Rodgers 2012 – 2015
 Jürgen Klopp 2015 - súčasnosť

 Klubové rekordy 
 Najviac zápasov za hlavný tím: Ian Callaghan (857)
 Najviac zápasov v lige: Ian Callaghan (640)
 Najviac zápasov v FA Cupe: Ian Callaghan (79)
 Najviac zápasov v Ligovom pohári: Ian Rush (78)
 Najviac zápasov v európskych pohároch: Jamie Carragher (91)
 Najstarší hráč: Ted Doig, 41 rokov & 165 dní v zápase s Newcastle United, 11. apríla 1908
 Najmladší hráč: Jack Robinson  16 rokov 250 dní proti Hull City v roku 2010
 Najviac zápasov v rade: Phil Neal (417) 23. októbra až 24. september 1983
 Najdlhšie hrajúci hráč: Elisha Scott – 21 rokov a 52 dní – sezóna 1913 až 1934
 Najstarší debutant: Ted Doig v 37 rokoch & 307 dňoch doma proti Burton U 1. september 1904

 Najviac strelených gólov v hlavnom tíme: Ian Rush (346)
 Najviac strelených gólov v lige: Roger Hunt (245)
 Najviac strelených gólov v FA Cupe: Ian Rush (39)
 Najviac strelených gólov v Ligovom pohári: Ian Rush (48)
 Najviac strelených gólov v európskych pohároch: Michael Owen (22)
 Najlepší strieľajúci náhradník: David Fairclough (18)
 Najviac hetrikov: Gordon Hodgson (17)
 Najviac hetrikov v jednej sezóne: Roger Hunt (5 v sezóne 1961/62)
 Najviac premenených penált: Jan Molby (42)
 Najviac zápasov bez streleného gólu: Ephraim Longworth (371)
 Najmladší strelec: Michael Owen, 17 rokoch & 144 dňoch vonku proti Wimbledonu 6. mája 1997
 Najstarší strelec: Billy Liddell, 38 rokoch & 55 dňoch doma proti Stoke City 5. marca 1960

 Najčastejší reprezentant: Ian Rush (67) za Wales
 Najviac gólov za reprezentáciu: Ian Rush (26)

 Rekordné víťazstvo: 11 – 0 v Strømsgodset
 Rekordná prehra: 1 – 9 s Birmingham City

 Najdrahší hráč: 75 miliónov Libier za Virgila Van Dijka
 Najdrahší odchádzajúci hráč: 130.5 miliónov Libier za Philippe Coutinho (do Barcelony)

 Najvyššia ligová návšteva: 58 757 proti Chelsea, 1949/50
 Najvyššia návšteva v FA Cupu: 61 905 proti Wolves, 1951/52, 5. kolo
 Najvyššia návšteva v Ligovom pohári: 50 880 proti Nottingham Forest, 1979/80, semifinále, odveta
 Najvyššia návšteva v európskych pohároch: 55 104 proti Barcelone, 1975/76 UEFA Cup, semifinále, odveta

Bývalí slávni hráči 
 1890 – 1900 Harry Bradshaw, Raby Howell, Joe McQue, Malcolm McVean, Alex Raisbec
 1900 – 1910 Ted Doig, Arthur Goddard, Sam Hardy, Jack Parkinson, Sam Raybould
 1910 – 1920 Tom Bromilow, Harry Chambers, Dick Forshaw, Bill Lacey, Ephraim Longworth, Donald McKinlay, Elisha Scott
 1920 – 1930 Gordon Hodgson, Fred Hopkin, James Jackson
 1930 – 1940 Jack Balmer, Ernest Blenkinsop, Matt Busby, Tom Cooper, Willie Fagan, Alf Hanson, Berry Nieuwenhuys, Phil Taylor
 1940 – 1950 Cyril Done, Laurie Hughes, Bill Jones, Ray Lambert, Billy Liddell, Bob Paisley, Jimmy Payne, Cyril Sidlow, Eddie Spicer, Albert Stubbins
 1950 – 1960 Alan A'Court, Alan Arnell, Gerry Byrne, Bobby Campbell, Dave Hickson, Roger Hunt, Tommy Leishman, Jimmy Melia, Ronnie Moran, Bert Slater, Geoff Twentyman, Dick White, Johnny Wheeler, Tommy Younger
 1960 – 1970 Ian Callaghan, Ray Clemence, Emlyn Hughes, Tommy Lawrence, Gordon Wallace, Ron Yeats
 1970 – 1980 Kenny Dalglish, Roy Evans, David Fairclough, Alan Hansen, Steve Heighway, Kevin Keegan, Alan Kennedy, Ray Kennedy, Sammy Lee, Terry McDermott, Phil Neal, Graeme Souness, Phil Thompson, John Toshack
 1980 – 1990 Gary Ablett, John Aldridge, John Barnes, Peter Beardsley, Bruce Grobbelaar, Mark Lawrenson, Jan Molby, Ian Rush, Paul Walsh, Ronnie Whelan
 1990 – 2000 Stan Collymore, Sean Dundee, Patrik Berger, Brad Friedel, David James,  Jason McAteer, Steve McManaman, Jamie Redknapp, Sander Westerveld, Mark Wright, Paul Ince, Stephane Henchoz, Michael Owen, Danny Murphy, Dietmar Hamann
 2000 – 2010 Nicolas Anelka, Gary McAllister, Christian Ziege, Nick Barmby, Jari Litmanen, Markus Babbel, Emile Heskey, Milan Baroš, Vladimír Šmicer, Neil Mellor, Robbie Fowler, Jerzy Dudek, Luis Garcia, Harry Kewell, John Arne Riise, Sami Hyypiä, Robbie Keane, Xabi Alonso, Javier Mascherano, Fernando Torres, Pepe Reina, Luis Alberto Suárez, Steven Gerrard, Martin Škrteľ
 2010-2020 Gini Winjaldum, Dejan Lovren, Divock Origi, Sadio Mané, Adam Lallana, Phillipe Coutinho, Daniel Sturridge, Raheem Sterling,

Referencie

Iné projekty

Externé odkazy 
 Oficiálna stránka
 Česká a slovenská fan stránka
 Liverpool FC statistics

Anglické futbalové kluby
Kluby FA Premier League
Kluby G-14
Víťazi Pohára FA
Futbalové kluby založené v 1892
Šport v Liverpoole